Document ID: 32009R1125

KOMMISSIONENS FORORDNING (EF) Nr. 1125/2009
af 23. november 2009
om ændring af forordning (EF) nr. 794/2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93, hvad angår del III.2, del III.3 og del III.7 i bilag I
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (1), særlig artikel 27, og
ud fra følgende betragtninger:
(1)
Ved Kommissionens forordning (EF) nr. 794/2004 af 21. april 2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93 (2) blev der indført obligatoriske standardformularer til anmeldelse af statsstøtte.
(2)
Efter Kommissionens vedtagelse af meddelelsen om »kriterier for forenelighedsanalysen af individuelt anmeldte tilfælde af statsstøtte til uddannelse« (3) og meddelelsen om »kriterier for vurdering af foreneligheden af statsstøtte til dårligt stillede og handicappede arbejdstagere underlagt individuel anmeldelsespligt« (4) er det blevet nødvendigt at ændre nogle af de anmeldelsesformularer, der er knyttet som bilag til forordning (EF) nr. 794/2004.
(3)
På grund af en fejl er det nødvendigt at ændre nogle af de anmeldelsesformularer, der er knyttet som bilag til forordning (EF) nr. 794/2004.
(4)
Forordning (EF) nr. 794/2004 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Del III.2 i bilag I til forordning (EF) nr. 794/2004 erstattes af bilag I til nærværende forordning.
Artikel 2
Del III.3 i bilag I til forordning (EF) nr. 794/2004 erstattes af bilag II til nærværende forordning.
Artikel 3
Spørgsmål 2.3 i del III.7.A og spørgsmål 2.3 i del III.7.B i bilag I til forordning (EF) nr. 794/2004 erstattes af teksten i bilag III til nærværende forordning.
Artikel 4
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. november 2009.

Labels: 4
19
0
9
12